Diari Oficial de la Generalitat Valenciana


Sumari del DOGV 2975, del 21-04-1997 (1997/905075)

Resolució de 9 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/09/(2)/dof/vci/html**

### Dades del document

Número de DOGV
:   2975

Data del DOGV
:   21-04-1997

Secció del DOGV
:   I. DISPOSICIONS GENERALS

Número del document
:   1997/905075


Data del document
:   09-08-1996

Organisme emissor


Tipus de document
:   Resolució

Descriptors 

:   * Vinaròs
    * impacte ambiental
    * vigilància del medi ambient

Resolució de 9 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 146/93-AIA, que té com a objecte una extracció minera de graves anomenada San Sebastián I, al terme municipal de Vinaròs (el Baix Maestrat), promoguda per Áridos G   
Vist que l'estudi d'impacte ambiental va ser remés pel Servei Territorial d'Indústria i Energia de Castelló en data 23 de juliol de 1993 i posteriorment es van fer consultes de caràcter mediambiental a diversos organismes,   
Vist que, en data 31 de juliol de 1995, es cursa un escrit a l'esmentat Servei Territorial comunicant-li que la tramitació de l'expedient d'avaluació d'impacte ambiental està paralitzada per la falta del certificat d'informació pública, per la qual cosa es requereix aquest i se sol·licita que comuniquen en tot cas la situació en què es troba l'expedient. Després de la resposta rebuda, de data 28 d'agost, es remeten nous escrits (31 d'octubre de 1995 i 16 de maig de 1996) a l'esmentat Servei, indicant-li l'existència de dues explotacions distintes, encara que del mateix promotor, que es denominen San Sebastián i San Sebastián I. La primera es localitza al polígon 58 (parcel·les 40, 44 i 46) i l'altra al polígon 47 (parcel·la 12), totes dues del terme municipal de Vinaròs. La pedrera San Sebastián (exp. 063/93-AIA) va ser objecte de declaració d'impacte ambiental de data 13 de maig de 1994. Està pendent de resolució, per tant, la denominada San Sebastián I.   
Vist que l'estudi d'impacte ambiental ha sigut sotmés al tràmit d'informació pública per l'esmentat servei territorial, mitjançant un anunci publicat en el Butlletí Oficial de la Província de Castelló número 97, de data 12 d'agost de 1993, sense que s'hi presentaren al·legacions, segons consta en el corresponent certificat del director territorial, rebuda en data 15 de juliol de 1996,   
Vist que, com a conseqüència de les consultes realitzades es van rebre, en les dates que s'indica, les següents respostes:   
   
- Informe arqueològic i etnològic remés per la Direcció General de Patrimoni Artístic (2 de desembre de 1993), en què es comunica que no es té constància de l'existència de jaciments en la zona, sense perjudici que s'adopten les mesures pertinents en el cas que aparegueren elements d'interés historicocultural durant les obres d'execució del projecte.   
- dos informes de la Direcció Territorial de Medi Ambient (2 de desembre de 1993), en què es posa de manifest el baix valor ambiental de l'àrea i la no-afecció a vies pecuàries. No obstant això, es destaca que es tracta d'un àrea permeable i inundable per la proximitat al llit del riu Cèrvol, per la qual cosa s'hauran d'adoptar les mesures pertinents per a evitar afeccions al medi natural i per a evitar els riscos que suposen aquests per a l'explotació.   
No es va rebre resposta de l'Ajuntament de Vinaròs.   
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament,   
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables.   
   
Atés que l'article 5 de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei.   
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.   
   
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental.   
   
Primer   
Estimar acceptable, a l'únic efecte ambiental, i sense perjudici de la prèvia obtenció de les autoritzacions sectorials que li siguen aplicables, i en especial de la llicència d'activitat municipal, l'explotació de la pedrera d'extracció de graves San Sebastián I, del terme municipal de Vinaròs, d'acord amb la documentació ambiental tramitada i el compliment de les condicions següents:   
   
1. Hauran de ser eliminats els escarpats i pendents abruptes existents en una part del perímetre de l'explotació, de manera que els talussos finals no superen els 30ø d'inclinació respecte a l'horitzontal, amb un abancalament mitjançant xicotetes bermes en contrapendent almenys d'1 metre d'amplària cada 2 metres d'alçària.   
   
2. A fi d'evitar la inundació de l'àrea d'explotació s'haurà de crear una mota o barrera que impedisca l'entrada d'aigua de la rambla durant les crescudes.   
3. El pressupost de restauració haurà de ser revisat per a complir les dues condicions anteriors, abans de la seua acceptació per part del Servei Territorial d'Indústria i Energia.   
4. Es recorda al promotor la prohibició de realitzar qualsevol tipus d'abocament no autoritzat, especialment d'olis o altres residus generats pel manteniment de la maquinària, que hauran de ser gestionats per un taller o gestor autoritzats, d'acord amb la Llei 20/86, Bàsica de Residus Tòxics i Perillosos.   
5. Si aparegueren restes arqueològiques, etnològiques o paleontològiques durant les tasques d'explotació, el promotor haurà de comunicar-ho immediatament a la Direcció General de Patrimoni Artístic i adoptar les mesures necessàries per a la seua conservació.   
6. El promotor queda obligat a presentar davant el Servei Territorial d'Indústria i Energia, abans del 31 de gener de cada any, un informe anyal en què es reculla el balanç i l'estat actual de l'explotació, respecte als volums extrets i aprofitats i a l'aplicació de les mesures protectores i correctores previstes en el pla de restauració-estudi d'impacte ambiental, com també qualsevol possible incidència en el seu desenvolupament. El Servei Territorial d'Indústria i Energia remetrà a aquesta Conselleria una còpia de l'esmentat informe.   
   
Segon   
Notificar als interessats que contra aquesta resolució, pel fet de ser un acte de tràmit que no posa fi al procediment ni produeix indefensió, no s'hi pot interposar cap recurs, sense perjudici que utilitzen els mitjans que en defensa del seu dret estimen pertinents.   
   
Tercer   
Publicar en el Diari Oficial de la Generalitat Valenciana aquesta declaració d'impacte ambiental.   
   
València, 9 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI